Такі ўраджайны год на грыбы, як сёлета, кажуць кааператары Івацэвіцкага райста, якія займаюцца іх нарыхтоўкай, выдаецца раз у дзесяцігоддзе. Старшыня праўлення Івацэвіцкага райста Тамара Варабей казала, што ў 2006 годзе, калі ў нас праходзіў абласны фестываль “Дажынкі”, год быў небывалы на грыбы – яны нарыхтавалі ажно 14 тон баравікоў на экспарт. З той пары прайшло 11 гадоў, і сёлета выдаўся амаль такі ж залаты грыбны сезон: людзі і сабе нарыхтавалі грыбоў на зіму, і здаюць іх кааператарам і прыватным нарыхтоўшчыкам – зарабляюць на іх. У некаторых атрымліваецца і добрая прыбаўка да пенсіі ці да зарплаты.